CELEX: 22021D1846
Language: hu
Date: 2021-10-13 00:00:00
Title: Az AKCS–EU Nagykövetek Bizottságának 2/2021 határozata (2021. október 13.) a Mezőgazdasági és Vidéki Együttműködés Technikai Központja (CTA) igazgatójának a 2020-as pénzügyi évre szóló költségvetés végrehajtására vonatkozó felelőssége alóli mentesítéséről [2021/1846]

2021.10.22.   
               
               
                  HU
               
               
                  Az Európai Unió Hivatalos Lapja
               
               
                  L 376/3
               
            
         AZ AKCS–EU NAGYKÖVETEK BIZOTTSÁGÁNAK 2/2021 HATÁROZATA
         (2021. október 13.)
         a Mezőgazdasági és Vidéki Együttműködés Technikai Központja (CTA) igazgatójának a 2020-as pénzügyi évre szóló költségvetés végrehajtására vonatkozó felelőssége alóli mentesítéséről [2021/1846]
         AZ AKCS–EU NAGYKÖVETEK BIZOTTSÁGA,
         tekintettel az egyrészről az afrikai, karibi és csendes-óceáni államok, másrészről az Európai Közösség és tagállamai között létrejött partnerségi megállapodásra (1) és különösen annak III. melléklete 2. cikkének (6) bekezdésére,
         tekintettel az AKCS–EU Nagykövetek Bizottságának az AKCS–EU Nagykövetek Bizottsága 3/2019 határozatának az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadása céljából történő módosításáról szóló, 2020. december 4-i 2/2020 határozatára (2),
         tekintettel az AKCS–EU Nagykövetek Bizottságának a Mezőgazdasági és Vidéki Együttműködés Technikai Központjának alapszabályáról szóló, 2013. november 7-i 5/2013 határozatára (3) és különösen a melléklete 4. cikkének (2) bekezdésére,
         tekintettel az AKCS–EK Nagykövetek Bizottságának a Mezőgazdasági és Vidéki Együttműködés Technikai Központjának (CTA) pénzügyi szabályzatáról szóló, 2006. szeptember 27-i 3/2006 határozatára (4) és különösen annak 26. cikke (5) bekezdésére,
         tudomásul véve a Mezőgazdasági és Vidéki Együttműködés Technikai Központjának a 2020. december 31-én lezárult 2020-as pénzügyi évre vonatkozó pénzügyi kimutatásait,
         tudomásul véve a 2020-as pénzügyi évre vonatkozó pénzügyi kimutatásokról szóló ellenőrzési jelentéseket,
         tudomásul véve, hogy a Központ igazgatótanácsa – az ellenőrzési jelentés vizsgálata alapján – jóváhagyta a Mezőgazdasági és Vidéki Együttműködés Technikai Központjának a 2020-as pénzügyi évre vonatkozó pénzügyi kimutatásait,
         mivel:
         
                     (1)
                  
                  
                     A Központ bevételét a 2020-as pénzügyi évben alapvetően az Európai Fejlesztési Alapból származó hozzájárulások tették ki, amelyek összege a teljes, 15 279 000 EUR összegű bevételből 13 833 000 EUR volt.
                  
               
                     (2)
                  
                  
                     A 2020-as pénzügyi év során a Központ költségvetésének az igazgató általi végrehajtása összességében véve olyannak minősül, amely alapján az igazgatót mentesíteni kell az e pénzügyi évre szóló költségvetés végrehajtásának felelőssége alól,
                  
               A KÖVETKEZŐKÉPPEN HATÁROZOTT:
         
            Egyetlen cikk
            A bizottság a szóban forgó pénzügyi évre vonatkozó ellenőrzési jelentés és pénzügyi kimutatások alapján mentesíti a Mezőgazdasági és Vidéki Együttműködés Technikai Központjának igazgatóját a 2020-as pénzügyi évre szóló költségvetés végrehajtására vonatkozó felelőssége alól.
         
         
            Kelt Brüsszelben, 2021. október 13-án.
            
               
                  az AKCS–EU Nagykövetek Bizottsága nevében
               
               
                  az elnök
               
               Iztok JARC
            
         
         
            (1)  HL L 317., 2000.12.15., 3. o.
         
         
            (2)  HL L 420., 2020.12.14., 32. o.
         
         
            (3)  HL L 309., 2013.11.19., 50. o.
         
         
            (4)  HL L 350., 2006.12.12., 1. o.